# Brenda Strong

### Wikipedia

Brenda Strong (s. 25. maaliskuuta 1960, Brightwood, Oregon) on yhdysvaltalainen näyttelijä, joka on uransa aikana esiintynyt enimmäkseen televisiossa.

Strong valmistui Arizona State Universitystä ja kruunattiin Miss Arizonaksi vuonna 1980. Hänen ensimmäinen roolinsa oli Billy Crystalin musiikkivideolla You Look Marvelous vuonna 1984. Se johti pieniin rooleihin 1980-luvulla televisiosarjoissa kuten Sairaalan syke, Ihmemies MacGyver ja Cheers. Strongilla oli merkittävämpiä rooleja vierailevana tähtenä myös sarjoissa Matlock, Murphy Brown, Blossom ja Twin Peaks.

Brenda Strong näytteli edelleen sivurooleissa 1990-luvulla. Hän oli vierailevana tähtenä muun muassa sarjoissa Kolmas kivi auringosta, Viiden juttu ja erityisen muistettava Seinfeldissa: hän oli Elainen kilpakumppani "Sue Ellen Mischke". Strongin pienempiä roolitöitä olivat myös esiintymiset sarjoissa Teho-osasto, Rooman Sheriffi ja Silkkiä ja luoteja.

Brenda Strongin 2000-luvun tunnetuin rooli lienee kertojaääni "Mary Alice Young" tv-sarjassa Täydelliset naiset. Lisäksi hänellä on ollut pieniä rooleja Warner Bros.:in draamasarjoissa Seitsemäs taivas, Gilmoren tytöt ja Everwood.

Brenda Strongin elokuvaroolit ovat olleet enimmäkseen sivurooleja elokuvissa kuten Avaruusboltsit, Punainen lohikäärme, Starship Troopers ja Starship Troopers 2.

## [muokkaa] Aiheesta muualla

- Brenda Strong Internet Movie Databasessa (IMDb.com)
- Epävirallinen kotisivu

| Tämä näyttelijästä kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/r/e/Brenda_Strong_ac35.html

Luokat: Näyttelijätyngät | Yhdysvaltalaiset näyttelijät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Nederlands